kardosdrur/scandi-wiki huggingface dataset:
Mini-MBA

Mini-MBA er en privat deltidsuddannelse i erhvervsledelse, som udbydes af forskellige kursusvirksomheder.

Mini-MBA er ikke en beskyttet titel og kan derfor udbydes af enhver. Uddannelsen henvender sig til ledere og fagspecialister, som ønsker generel viden om ledelse, strategi, organisering, forretningsudvikling og markedsforståelse. Der findes forskellige opbygninger, hvor de fleste er baseret på fjernstudium og weekendseminarer. Et typisk forløb kan f.eks. være seks moduler i løbet af 9-10 måneder, hvor hvert modul omfatter 150 siders pensum, en opgave og én valgfri kursusdag, afsluttet med en samlet eksamen.

Konceptet stammer fra USA, hvor mini-MBA ofte udbydes af anerkendte universiteter som et bud på en forkortet udgave af den egentlige MBA og eventuelt er adgangskvalificerende til det rigtige MBA-studium. I Danmark har mini-MBA været udbudt siden 2010. Der findes også uddannelser med lignende indhold under andre betegnelser.

På trods af titlen er der ikke tale om en akademisk grad eller en masteruddannelse. Pensum svarer typisk til nogle ugers fuldtidsstudium på en videregående uddannelse. Udbyderne beskriver den ofte som en "forkortet" version af en MBA (master of business administration), men en anerkendt mastergrad svarer enten til en dansk kandidatgrad (fem års studier på en højere læreanstalt) eller en 1-2-årig deltids-efteruddannelse, som kan bygges oven på en mellemlang videregående uddannelse (bachelor-, diplom- eller kandidatgrad).

Man kan tage en Mini-MBA offline såvel som online, nogen af udbyderne er følgende:

 Aalborg Universitet
 Aros Business Academy
 Connection Management
 Copenhagen Business School

Noter

Eksterne henvisninger 
 The Mini MBA's Big Appeal, Businessweek
 Mini-MBA, Den Store Danske Encyklopædi

Ledelse
Uddannelser
Erik Røring Møinichen

Erik Røring Møinichen (født 15. december 1797, død 7. februar 1875) var en norsk embedsmand og politiker.

Møinichen blev student fra Trondhjem 1816, cand. jur. 1824, kopist 1827 og bureauchef 1831 i justitsdepartementet, ekspeditionssekretær i revisionsdepartementet 1837. Han blev amtmand i Akershus 1842. Møinichen blev stortingsmand fra Kristiania 1851 og medlem af Hovedbanens direktion 1853. Han var statsråd 1855-69 og bestyrede som sådan dels finans- dels justitsdepartementet. Møinichen skrev i yngre år endel om fængselsvæsenet og administrative spørgsmål. Han var i årene omkring 1850 direktør for Christiania Theater.

Kilder 

 

Finansministre fra Norge
Nordmænd i 1800-tallet
Jurister fra Norge
Tordenkaffe

Tordenkaffe er et udtryk fra ældre tid.

Tordenkaffe drak man i køkkenet på landet under tordenvejr.
Typisk om natten for at sikre, at landboerne var i tøjet og vågne, så de hurtigt kunne få dyrene ud af stalden.

Referencer

Ord og vendinger
Wilhelm August Rieder

Wilhelm August Rieder (30. oktober 1796 i Oberdöbling – 8. september 1880 i Wien) var en østrigsk maler, tegner og litograf. Han er mest kendt for sine portrætter af komponisten Franz Schubert.

Værker 

Malere fra Østrig
Litografer
Østrigere i 1800-tallet
Franz von Schober

Franz Adolf Friedrich Schober, fra 1801 von Schober (født 17. maj 1796 på Torup slot i Skåne, død 13. september 1882 i Dresden) var en østrigsk digter, librettist og litograf. Derudover arbejdede han 1823-25 som skuespiller i Breslau under pseudonymet "Torupson" og senere som embedsmand i Weimar.

Referencer 

Digtere fra Østrig
Librettister
Litografer
Østrigere i 1800-tallet
Tiltrædelsesbonus

Tiltrædelsesbonus, Sign on fee eller Signing bonus er en bonus, der udbetales ved underskrivelse af en ansættelseskontrakt. Det anvendes bl.a. inden for sportsverdenen som en overgangssum, en klub betaler til en spiller ved kontraktunderskrivelse.

SKAT definerer "sign on fee" for sportsudøvere som "et vederlag  for sportsudøverens tilsagn om udførelsen af et personligt arbejde i tjenesteforhold, som er skattepligtigt på tidspunktet for påbegyndelsen af arbejdsforpligtelsen i Danmark" .

Kilder

Indtægter
Sport
Johann Mayrhofer

Johann Baptist Mayrhofer (født 22. oktober 1787 i Steyr, død 5. februar 1836 i Wien) var en østrigsk digter. Han var en nær ven af komponisten Franz Schubert.

Referencer 

Digtere fra Østrig
Østrigere i 1800-tallet
UEFA Cup finalen 1979

UEFA Cup finalen 1979 blev spillet den 9. maj og 23. maj 1979. Kampen blev spillet på Rheinstadion i Düsseldorf.

Finalen stod mellem tyske Borussia Mönchengladbach og jugoslaviske Røde Stjerne Beograd. 

Borussia Mönchengladbach tog den samlede sejr med 2-1. Danske Allan Simonsen scorede sejrsmålet for tyskerne.

Se også 
 Mesterholdenes Europa Cup finale 1979

Referencer

Eksterne henvisninger 
UEFA Cup 1979 på UEFAs hjemmeside 

Fodbold i 1979
1979
Borussia Mönchengladbach
Røde Stjerne Beograd
Düsseldorf
Sport i Beograd
1. Fußball-Bundesliga 1973-74

Bundesligaen 1974-75 var den 12. sæson i ligaens historie - Vesttysklands bedste række. Turneringen begyndte den 24. august 1974 og sluttede den 14. juni 1975. FC Bayern München var forsvarende mestre.

Borussia Mönchengladbach med danske Allan Simonsen i truppen vandt mesterskabet. Simonsen scorede 18 mål i sæsonen. 

Topscorer i ligaen blev Jupp Heynckes fra Borussia Mönchengladbach med 27 mål.

Kilde

Fodbold i 1973
Fodbold i 1974
Sæsoner i 1. Fußball-Bundesliga
Anne Golon

Anne Golon, (født Simone Changeux 19. december 1921 i Toulon, død 14. juli 2017) var en fransk forfatter, der i den engelsksprogede verden er bedre kendt under pseudonymet Sergeanne Golon. Hun var primært kendt for sin romanserie Angelique.

Under en rejse til Afrika mødte hun Serge Golon, som hun giftede sig med. Serge Golon bidrog til Annes forfatterskab, hvilket førte til pseudonymet Sergeanne Golon; en sammentrækning af parrets fornavne.

Eksterne links 
 Officiel website for bøgerne om Angelique skrevet af Anne Golon

Romanforfattere fra Frankrig
Angélique (bog)

Angélique er en fransk historisk romanserie i 13 bind skrevet under pseudonymet Sergéanne Golon af ægteparret Anne og Serge Golon. De 13 romaner er udgivet i perioden fra 1957 til 1985.

Bøgerne omhandler Angélique de Monteloup, grevinde af Peyrac og markise af Plessis-Bellière, og dennes romantiske liv under Ludvig XIV's regering. Handlingen udspiller sig fra heltindens fødsel i 1638 og i årene herefter.

Romanene er oversat til over 20 sprog. Flere af romanerne er blevet filmatiseret.

Romaner fra Frankrig
Romanserier
Ballon d'Or

Ballon d'Or ("Den Gyldne Bold") og ofte refereret til som Årets europæiske fodboldspiller, er en årlig fodboldpris. Det blev givet til den spiller der blev stemt til at have præsteret bedst over det seneste kalenderår. Prisen blev opfundet af France Footballs chefredaktør Gabriel Hanot, der bad sine kollegaer om at stemme på den bedste spiller i 1956 i Europa. Den første vinder var Stanley Matthews fra Blackpool.

Oprindeligt kunne journalisterne kun stemme på europæiske spillere i europæiske klubber, hvilket betød at spillere som Diego Maradona (der spillede i en europæiske fodboldklub, men ikke var europæisk) og Pelé (der hverken spillede i eller var fra Europa) ikke kunne vinde prisen. En ændring i denne regel i 1990erne, betød at ikke-europæiske fodboldspillere fik mulighed for at vinde prisen, hvis de spillede for en europæisk klub. Den første ikke-europæer til at vinde prisen var A.C. Milans George Weah det samme år. I 2007 fik samtlige spillere i verden muligheden for at vinde prisen, og antallet af journalister der fik lov at stemme steg også; 96 journalister fra hele verden valgte deres top fem spillere, i modsætning til året før, hvor 52 europæisk baseret journalister stemte.

Tre spillere har vundet prisen tre gange: Johan Cruyff fra holland, Michel Platini fra frankrig og Marco van Basten fra holland. Platini er den eneste spiller der har vundet prisen tre gange i træk, da han vandt prisen fra 1983 til 1985. Ronaldo blev i 1997 den første brasilianer til at vinde prisen, efter at ikke-europæere fik mulighed for at vinde prisen. Med syv priser hver, er det tyske og hollandske spillere der har vundet Ballon d'Or flest gange. De italienske klubber Juventus og Milan har vundet flest titler hver; seks spillere har vundet otte priser mens de har spillet for hvert hold. Den sidste modtager af Ballon d'Or var Lionel Messi, den tredje argentiner til at vinde prisen, men den første argentinske statsborger.

Ballon d'Or og mændenes FIFA World Player of the Year blev slået sammen i 2010, og verdens bedste mandlige spiller har sidenhen vunder FIFA Ballon d'Or hvert år. UEFA skabet i 2011 UEFA Årets spiller i Europa-prisen, så man kunne bibeholde prestigen fra den gamle Ballon d'Or, efter sammenlægningen til FIFA Ballon d'Or.

Vindere

Flere titler

Efter land

Efter klub

Noter

Referencer 

Fodboldpriser
Etableret i 1956
Ophørt i 2009
Mesterholdenes Europa Cup finale 1977

Mesterholdenes Europa Cup finale 1977 var finalen på Mesterholdenes Europa Cup 1976-77. Den stod mellem Borussia Mönchengladbach fra Vesttyskland og Liverpool FC fra England.

Danske Allan Simonsen scorede i finalen, som englænderne vandt med 3-1. Kampen blev spillet på Stadio Olimpico i Rom, og blev overværet af 52.078 tilskuere den 25. maj.

Det var første gang, Liverpool FC vandt turneringen og kun anden gang, et engelsk hold vandt. Siden har Liverpool FC vundet pokalen til ejendom, efter klubben i finalen 2005 med en sejr over AC Milan vandt turneringen for 5. gang.

Kampen

Kilder 

Fodbold i 1977
Liverpool F.C.
1977
Borussia Mönchengladbach
Sport i Rom
Holterne

Holterne er et kvarter i bydelen Søndergårde umiddelbart nordøst for Hadsunds centrum. Vest for Holterne ligger Hadsund Dyrehave. Navnet Holterne bruges i det daglige sprog.

Kvarteret afgrænses mod nord af Bøgelunden, mod vest af Søndergårde, mod syd af Østergade og mod øst af Industri Øst. Gl. Visborgvej og Østergade giver adgang til Holterne.

Bebyggelsen består af 411 parceller fordelt på 96 rækkehuse, 11 træhuse og 304 parcelhuse. De ligger langs Engholt, øst for Gl. Visborgvej og nord for Østergade. Den har 14 sideveje: Tjørnholt, Hasslholt, Nordholt, Stenholt, Birkholt, Askholt, Hybenholt, Elmholt, Sønderholt, Sandholt, Bakholt, Burholt, Transbjergholt og Sindholtparken. Tjørnholt er opført i 1990 og består af 30 rækkehuse i røde mursten. Sindholtparken er opført i 2001 og består af 11 træhuse. Boligerne er opført som almennyttigt byggeri. Bærende konstruktioner og beklædninger er svensk gran. Transbjergholt er opført fra 1976 til 1980 og består af 66 rækkehuse i gule mursten. Syd for Transbjergholt ligger der en et grønt område "Holte Park" med stier, træer, små vandløb, borde og bænke.

Midt i Holterne er der et grønt område med en anlagt lille sø Holte Sø, hvor der er borde og bænke rundt om. Vest for den er der anlagt en lille fodboldbane og en grøn plads.
Størstedelen af Holterne er anlagt midt i 1970'erne og i 1980'erne som den første større udstykning af villagrunde i Hadsund Sogn. Siden 1990 er der blevet opført 96 rækkehuse i kvarteret.

Historie 
Navnet Holterne kendes ikke med sikkerhed. En sandsynlig forklaring er de to gårde Transbjergholt. De blev bygget i 1800-tallet, nedrevet i 1976 til fordel for det nye Transbjergholt, der blev omført 10 m nordøst for gården. Sindholt lå der, hvor Sindholtparken ligger i dag; den blev også nedrevet i 1970'erne
Villakvarteret i Holterne blev udstykket i 1979 af gården på hjørnet af Engholt i Søndergårde.

Galleri

Eksterne henvisninger 
 Arne Lybech, Hadsund Bogen 2011, november 2011. 
 Arne Lybech, Hadsund Bogen 2012, november 2012.

Kilder 

Bydele i Hadsund
Simon Møberg Torp

Simon Møberg Torp (født 16. marts 1972) har siden 1. maj 2013 været dekan for Det Humanistiske Fakultet ved Syddansk Universitet.

Simon Møberg Torp var inden ansættelsen som dekan leder af Institut for Marketing & Management ved Syddansk Universitet. Han har udgivet en række publikationer om kommunikation og markedsføring, og  modtog i 2008 en Best paper award for “Integrated Marketing Communication(s) or Integrated Communication(s)? When terminology matters” ved en førende konference inden for forskningsområdet.

Ekstern kilde 
 Om Simon Møberg Torp på Syddansk Universitets website 

Ansatte ved Syddansk Universitet
Personer i Kraks Blå Bog
Marcel Nguyen

Marcel Van Minh Phuc Long Nguyen (født 8. september 1987 i München) er en tysk gymnast og mangedobbelt tysk mester samt EM-, VM- og OL-medaljevinder.

Nguyen er allround-gymnast, men især god i barre, som han er syvdobbelt tysk mester i. Han opnåede sine første store internationale resultater som en del af det tyske hold, der vandt VM-bronze i 2007, EM-sølv i 2008 og EM-guld i 2010. Ved sidstnævnte mesterskab vandt han også individuelt bronze i øvelser på gulv, mens han vandt guld i barre ved EM 2012. Han var desuden med OL 2008 i Beijing, hvor han ikke kvalificerede sig til hovedrunden individuelt, men som del af det tyske hold opnåede han en fjerdeplads i holdkonkurrencen.

Ved OL 2012 i London opnåede Nguyen sine bedste resultater på verdensplan. Med sine holdkammerater blev han først nummer syv, men i de individuelle konkurrencer viste han sig flot frem og i mangekampen kvalificerede han sig med en syvendeplads til finalen. Her opnåede han to førstepladser, dels i barre (delt med amerikaneren Danell Leyva) og dels i reck. Dette gav 91,031 point, hvilket var et pænt stykke efter vinderen, japanske Kohei Uchimura, der fik 92,690 point, men nok til sølvmedaljen foran Leyva, der fik 90,698 point. I barrekonkurrencen kom Nguyen i finalen med sjettebedste resultat, og her opnåede han 15,800 point, hvilket var lidt færre end kineseren  Feng Zhe, der med 15,966 point sikrede sig guldet, mens Nguyen fik sølv og franskmanden Hamilton Sabot bronze med 15,566 point. I de øvrige konkurrencer blev han bedst i øvelser på gulv med en ottendeplads.

Siden OL i 2012 er hans bedste resultat en EM-bronzemedalje i barre i 2016. Han deltog også i OL 2016 i Rio de Janeiro, hvor han var med til at blive nummer syv i holdkonkurrencen, mens han individuelt blev nummer 19 i mangekampen.

Reference

Eksterne henvisninger 

 Marcel Nguyens hjemmeside

Gymnaster fra Tyskland
Medaljevindere ved sommer-OL 2012
Deltagere for Tyskland ved sommer-OL 2008
Deltagere for Tyskland ved sommer-OL 2012
Deltagere for Tyskland ved sommer-OL 2016
Olympiske sølvmedaljevindere fra Tyskland
Palæstina Maraton

Palæstina Maraton er et årligt atletikløb i Betlehems gader i de Det palæstinensiske selvstyreområde. Foruden maraton distancen bliver der  konkurreret i distancerne halvmaraton, 10 km og 5 km. Palæstina Maraton blev afholdt  første gang den 21. april 2013 og havde omkring 700 deltagere. Ideen blev udtænkt af de to danske iværksættere Lærke Hein og Signe Fischer under sloganet Right to Movement for at åbne verdens øjne på situationen for palæstinenserne og deres begrænsede bevægelsesfrihed.

Vindere

Referencer

Maratonløb
Sport i Palæstina
Betlehem
Nebo (Anastasija Petryk-sang)

Nebo (ukrainsk for "Himmel") er en sang, der synges af Anastasiya Petryk fra Ukraine. Anastasiya fremførte sangen til Junior Eurovision Song Contest i 2012.

Eksterne henvisninger 
 Junior Eurovision Song Contest's Hjemmeside
 Officiel Hjemmeside  (Ukrainsk)

Sange fra 2012
Musik fra Ukraine
Kvikkjokks kirke

Kvikkjokks kirke () er en kirkebygning i fjeldbyen Kvikkjokk i Lappland, og tilhører Jokkmokks församling i Luleå stift i det nordligste Sverige.

I 1661 blev Luleå silververk anlagt med smelteværk i Kvikkjokk og en hytte som lokale til gudstjenester. Det første kapel blev opført i 1764 og blev revet ned i begyndelsen af 1900-tallet. Den nuværende trækirke bev opført 1906–07 efter et projekt af arkitekt Fritz Eckert og blev indviet den 7. juli 1907. Kirken blev restaureret 1961.

Kirken består af et skib med et smallere kor i øst og et våbenhus i vest. I nord findes et tilbygget sakristi. Ydervæggene er beklædt med mørkebrune træspån. Prædikestolen og døbefonten er fra det tidligere kapel. Alterskabet er fremstillet 1925 af Gerda Höglund.

Kilder

Eksterne henvisninger 

 Jokkmokks församling 

Kirker i Norrbottens län
Etableret i 1907
Jørgen von Grabow

Jørgen Rudolphsen von Grabow (1672-1728) var en dansk politiker, adelsmand, konferensråd og amtmand over Skanderborg-Aakjær amt. Han købte gården Urup som han ejede fra 1726 og til sin død, gården overgik derefter til hans kone, hun solgte den i 1732 til sønnen Hans Rudolf Jørgensen Grabow. Jørgen Grabow var søn af Hans Rudolf von Grabow (?-1689) og Clara von Raben. Gift med Lucie Hedevig Levetzow og fik alt tre børn, Luice var datter af officer Hans Friedrich von Levetzow. Jørgen var onkel til Rudolph Günter von Grabow.

Amtmænd fra Danmark
Godsejere fra Danmark
Danskere i 1700-tallet
Konferensråder fra Danmark
Søndre Skole

Søndre Skole Er en Folkeskole Institution. Søndre Skole er ejet af Lolland Kommune. Søndre Skole har 2 folkeskoler:

Holeby Skole
Rødby Skole

Eksterne Henvisninger 
 Lolland Kommune - Hjemmeside
 Søndre Skole's Hjemmeside 

Folkeskoler
Bygninger, konstruktioner og anlæg i Lolland Kommune
Roberto Bellarosa

Roberto Bellarosa er en belgisk sanger, som repræsenterer Belgien til Eurovision Song Contest 2013 i Malmø, Sverige, med sangen "Love Kills"

Eksterne henvisninger 

Eurovision Song Contest - Malmö 2013 - Hjemmeside

Roberto Bellarosa - Love Kills - YouTube

Sangere fra Belgien
Deltagere ved Eurovision Song Contest 2013
Belgiens Eurovision Song Contest-deltagere
Margaret Berger

Margaret Berger (født 11. oktober 1985 i Trondheim) er en norsk sangerinde der repræsenterede Norge til Eurovision Song Contest 2013 i Malmø, Sverige, med sangen "I Feed you My Love".

Sangere fra Norge
Deltagere ved Eurovision Song Contest 2013
Norges Eurovision Song Contest-deltagere
Personer fra Trondheim
Cascada

Cascada (/kəˈskɑːdə/; spansk for vandfald) er en tysk eurodance gruppe som startede i 2004 af sangerinden Natalie Horler og DJ'ene DJ Manian og DJ Yanou. De er bedst kendt for deres singler "Everytime We Touch", "What Hurts the Most" og "Evacuate the Dancefloor". Cascada har solgt over 30 millioner albums worldwide, en anslået 15 millioner digitale downloads, og har en anslået nettoformue på over 7 millioner. Cascada repræsenterede Tyskland ved Eurovision Song Contest 2013 i Malmö, Sverige. Samtidig være en af de mest succesfulde grupper i musikgenre i sig selv, er Cascada kåret som den mest succesfulde tyske gruppe i det 21. århundrede.

Musikkarriere

2004–05: Tidlig karriere 
Da Natalie Horler var 17, lavede hun studie arbejde for forskellige DJs. Til sidst mødte hun Yanou og DJ Manian. Oprindeligt udgav de musik under navnet Cascade, men på grund af Kaskade, en anden kunstner med et lignende navn, truende de med sagsanlæg, og derfor skiftede de navn til Cascada. De udgav samtidig musik under navnene Siria og Akira samt, men endte de projekter på grund af succesen med Cascada.

Under Andorfine Records, producerede de deres debut og kendte single, "Miracle", og dens efterfølger, "Bad Boy", i Tyskland. Dette fangede det amerikanske musikselskab Robbins Entertainment opmærksomhed. De forhandlede en kontrakt og "Miracle" blev udgivet i 2004. Men var det ikke tiltrække meget opmærksomhed de fik så Cascada tilbød dem "Everytime We Touch".

2005–07: Everytime We Touch 
Cascada oplevede mainstream succes i Storbritannien og USA næsten i et år efter udgivelsen af deres andet amerikanske single, "Everytime We Touch". Sangen fik platin og guld certificeringer på tværs af kloden, blive certificeret platin af RIAA.

Diskografi 
 2006: Everytime We Touch
 2007: Perfect Day
 2009: Evacuate the Dancefloor
 2011: Original Me

Priser og nomineringer

Eksterne henvisninger

References 

Deltagere ved Eurovision Song Contest 2013
Tysklands Eurovision Song Contest-deltagere
Popgrupper fra Tyskland
Musikgrupper fra 2004
El Sueño de Morfeo

El Sueño de Morfeo forkortet ESDM. var en spansk trio, som repræsenterede Spanien til Eurovision Song Contest 2013 i Malmø, Sverige med sangen "Contigo hasta el final", hvor de placerede sig på en 25. plads ud af 26 i finalen, med 8 points kun med point fra 2 lande henholdsvis 2 fra Italien og 6 fra Albanien.

Eksterne henvisninger 

Musikgrupper fra Spanien
Spaniens Eurovision Song Contest-deltagere
Deltagere ved Eurovision Song Contest 2013
Marco Mengoni

Marco Mengoni er en italiensk sanger.

Han repræsenterede Italien til Eurovision Song Contest 2013 i Malmø, Sverige med sangen "L'Essenziale" og kom på en 7. Plads i Finalen.

I 2023, ti år efter sin første triumf, vandt han den 73. Sanremo Music Festival med "Due vite" og han vandt retten til at repræsentere Italien igen i Eurovision Song Contest denne gang i Liverpool og fik en 4. Plads i Finalen.

Eksterne henvisninger 
 

Sangere fra Italien
Italiens Eurovision Song Contest-deltagere
Deltagere ved Eurovision Song Contest 2013
Deltagere ved Eurovision Song Contest 2023
Bygningskollapset i Bangladesh 2013

Bygningskollapset i Bangladesh 2013 var en katastrofe der ramte forstaden Sava, ca. 25 kilometer nordvest for centrum af landets hovedstad Dhaka, den 24. april 2013. Omkring kl. 9 om morgenen styrtede den ni-etages fabriksbygning, Rana Plaza, sammen på få sekunder og begravede hundredvis af tekstilarbejdere. Dele af bygningen landede oven på nabobygningen, der derved også styrtede sammen. 

17 dage efter katastrofen fandt man den sidste overlevende – en kvinde ved navn Reshma; samme dag offentliggjorde oprydningsteamet at man nu havde fundet mere end 1000 lig i murbrokkerne. Fem dage senere den 15. maj stoppede man med at lede efter flere omkomne og overlevende. Det samlede dødstal er opgjort til 1.134 mennesker. Det er blevet betegnet som det mest dødelige bygningskollaps i historien, der ikke var foranlediget af en terrorhandling. Nogle af de 2500 tilskadekomne fortæller at bygningen allerede dagen før slog revner og at de i første omgang blev evakueret, men fik ordre til at genoptage arbejdet igen.

Politiet har anholdt otte personer; to ingeniører samt de fire ejere af virksomheder i bygningen og bygningens ejer og dennes far.

Efter en uges pause blev arbejdet genoptaget på alle landets omkring 4500 tekstilfabrikker, der blandt andet producerer tøj for Hennes & Mauritz, Walmart og Primark. EU overvejer at lægge pres på Bangladesh i form af stramme told- og kvoteregler, for at øge sikkerheden for de mange tekstilarbejdere, der arbejder i bygninger der ikke altid overholder myndighedernes bygningsregler.

Ifølge en endnu ikke offentliggjort rapport, af det FN støttede Asian Disaster Preparedness Center (ADPC), som det amerikanske magasin Engineering News Record (ENR) citerer, skal årsagen findes i at bygningen kun var godkendt til fem etager, men at der var opført otte etager, og at en niende var under opbygning på tidspunktet for kollapset. Desuden var der for meget vægt på nogle af etagerne, blandt andet tunge nødstrøms/reserve generatorer, og der var brugt for svage materialer i byggeriet og ikke foretaget forstærkninger til at bære de overskydende etager. Betonen var iblandet teglskærver  i stedet for grus og sten som normalt. Myndighederne arresterede bygningens ejer, Mohammed Sohel Rana, da han forsøgte at flygte til Indien.

Andre fabrikskatastrofer 
 24. november 2012 – En brand raserer en tekstilfabrik nær Dhaka, og dræber 117 mennesker heriblandt teenage-arbejdere, og 200 kommer til skade.

Kilder 

Bangladeshs historie
Menneskeskabte katastrofer
Begivenheder i 2013